פינה קולדה

פינה קולדה (בספרדית: Piña Colada, מבוטא: פִּינִיָה קולָדָה) הוא משקה קוקטייל המוכר רשמית על ידי איגוד הברמנים הבינלאומי ומורכב מ-50 מ"ל רום לבן, 30 מ"ל חלב קוקוס ו-50 מ"ל מיץ אננס. את הפינה קולדה מגישים בכוס פוקו גראנדה כשהוא מקושט באננס ובדובדבן מרסקינו.

המשקה פופולרי בארצות רבות, בין השאר בישראל, ויש לו טעם הנחשב לאקזוטי. בגרסאות מודרניות יש המכינים את הקוקטייל בתוספת אבקת חלב, מה שמקנה לו טעם עשיר יותר וייחודי.

ניתן להכין את הקוקטייל גם בצורה קפואה על ידי ערבולו בבלנדר עם קרח רב.

קישורים חיצוניים 

 מרכיבי פינה קולדה. מאת עידו שפירא ynet אוכל

הערות שוליים

קוקטיילים